Diari Oficial de la Generalitat Valenciana


Sumari del DOGV 9024, del 19-02-2021 (2021/1172)

Notificació de la sentència dictada en el procediment ordinari número 610/2019.
-------------------------------------------------------------------------------

### Dades del document

Número de DOGV
:   9024

Data del DOGV
:   19-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1172


Organisme emissor
:   Jutjat de Primera Instància i Instrucció Número 4 de la Vila Joiosa

Tipus de document
:   Edicte

Notificació de la sentència dictada en el procediment ordinari número 610/2019. [2021/1172]  
En aquest procediment ordinari seguit a instàncies de BMW Bank GMBH, contra Bemex Industrial Equipment, SL, s'ha dictat la sentència que, literalment, és com segueix:  
  
Sentència núm. 000094/2020  
Jutgessa que la dicta: Isabel Mingot Santapau.  
Lloc: la Vila Joiosa.   
Part demandant: BMW Bank GMBH.  
Procurador: Antonio Lloret Espí.  
Part demandada: Bemex Industrial Equipment, SL.  
Objecte del judici: acció declarativa.  
La Vila Joiosa, 2 de novembre de 2020  
Isabel Mingot Santapau, jutgessa substituta del Jutjat de Primera Instància i Instrucció núm. 4 de la Vila Joiosa, he vist les actuacions del judici ordinari que se segueixen en aquest jutjat amb el núm. 610/19, entre la part demandant, la mercantil BMW Bank GMBH, que hi actua representada pel procurador Antonio Lloret Espí i dirigida per la lletrada Kaly Valdés López; i la part demandada, Bemex Industial Equipment, SL, en situació de rebel·lia processal, d'acord amb els següents:  
Antecedents de fet  
Primer. El procurador Antonio Lloret Espí, en la representació ja esmentada, va presentar, en data 1 d'octubre de 2019, al deganat dels jutjats d'aquest partit, un escrit amb el qual promovia judici ordinari, que, per torn de repartiment, va correspondre a aquest jutjat, contra Bemex Industrial Equipment, SL, segons els fets i fonaments de dret que va considerar convenients, i en el qual sol·licitava que es dictara sentència per a condemnar la part demandada en els termes que consten en la respectiva pètita.  
Segon. Admesa a tràmit la demanda mitjançant decret, es va ordenar tramitar les actuacions per a judici ordinari, de conformitat amb l'art. 249 LEC, en relació amb l'art. 399 i concordants de la Llei processal civil.  
Tercer. La part demandada, citada en deguda forma, no hi va comparéixer i no va contestar a la demanda dins de termini, raó per la qual va ser declarada, mitjançant diligència d'ordenació de data 11 de març de 2020, en situació de rebel·lia processal, atés que no s'hi havia personat, dins del termini i en la forma escaient, per a contestar a la demanda.  
Complits els tràmits previstos en l'art. 813-8 XLX i d'acord amb el que disposa aquest precepte, es va convocar les parts a una audiència prèvia, per a la qual es va assenyalar el dia 12 de maig de 2020, amb el resultat que consta en les actuacions; en aquesta va confirmar-se la situació de rebel·lia del demandat, atés que no va comparéixer en l'acte esmentat, i l'actora va sol·licitar, a la vista de la falta de prova a practicar, que es procedira, a l'empara del que disposa l'article 429.8 de la LEC, al dictat de la sentència, i es va disposar a aquest efecte en el mateix acte de l'audiència prèvia.  
Quart. En la tramitació d'aquest judici s'han observat les prescripcions legals.  
  
«Dispositiva  
Estime íntegrament la demanda formulada per Antonio Lloret Espí, en representació de BMW Bank GMBH, contra Bemex Industrial Equipment, SL, i condemne la mercantil Bemex Industrial Equipment, SL a abonar a l'actora, BMW Bank GMBH, la suma de 20,565,59 euros, més els interessos legals, i la condemna expressa a costes a la part demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació per a l'Audiència Provincial mitjançant un escrit que s'ha de presentar en aquest jutjat dins del termini dels 20 dies des que es notifique.  
Expediu i uniu una testimoniança d'aquesta resolució a les actuacions i inseriu-ne l'original en el llibre de sentències.  
Aquesta és la meua sentència, que pronuncie, mane i signe.»  
  
La Vila Joiosa, 8 de febrer de 2021.- La lletrada de l'Administració de justícia: Aitana Alal Francés.